CELEX: 
Language: da
Date: 2021-09-29 00:00:00
Title: KOMMISSIONENS DELEGEREDE FORORDNING (EU) …/… om ændring af bilaget til Europa-Parlamentets og Rådets forordning (EU) 2019/452 om et regelsæt for screening af udenlandske direkte investeringer i Unionen

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Hovedformålet med Europa-Parlamentets og Rådets forordning (EU) 2019/452 om fastlæggelse af et regelsæt for screening af udenlandske direkte investeringer i Unionen
                  1
                ("forordningen") er at skabe større bevidsthed blandt medlemsstaterne og Europa-Kommissionen om risici fra visse udenlandske direkte investeringer, som under visse omstændigheder kan påvirke sikkerheden eller den offentlige orden i Unionen. 
            
            
               Artikel 6-11 i forordningen indfører en samarbejdsmekanisme, i henhold til hvilken medlemsstaterne og Kommissionen udveksler oplysninger og fremsætter bemærkninger om udenlandske direkte investeringer, som kan påvirke sikkerheden eller den offentlige orden i mere end én medlemsstat. 
            
            
               Forordningen har også til formål at øge bevidstheden om udenlandske direkte investeringer, der påvirker projekter og programmer af interesse for Unionen. Med henblik herpå giver forordningens artikel 8 Kommissionen mulighed for at afgive en udtalelse, hvis den mener, at udenlandske direkte investeringer kan påvirke projekter eller programmer af interesse for Unionen ud fra hensyn til sikkerheden eller den offentlige orden, og udtalelsen sendes til alle medlemsstaterne. Artikel 8, stk. 2, litra c) fastsætter, at der skal tages "nøje hensyn" til en sådan udtalelse af den medlemsstat, hvor investeringen er planlagt eller gennemført, og medlemsstaten skal give en forklaring til Kommissionen, hvis udtalelsen ikke følges. 
            
            
               I artikel 8, stk. 3, fastsættes det, at projekter og programmer af interesse for Unionen er projekter og programmer, som involverer et betydeligt beløb eller en betydelig andel af EU-finansiering, eller som er omfattet af EU-retten vedrørende kritisk infrastruktur, kritiske teknologier eller kritiske råvarer, som er væsentlige for sikkerheden eller den offentlige orden. Listen over projekter og programmer er vedlagt som bilag til forordningen. I henhold til artikel 8, stk. 4, vedtager Kommissionen delegerede retsakter med henblik på at ændre denne liste.
            
            
               I lyset af udviklingen siden den foregående opdatering af bilag den 13. juli 2020
                  2
               , herunder vedtagelsen af den flerårige finansielle ramme for 2021-2027
                  3
                ("FFR 2021-2027") peges der på, at følgende projekter og programmer af interesse for Unionen opfylder kriterierne i artikel 8, stk. 3, og det foreslås derfor, at de tilføjes til listen i bilaget til forordningen.
            
            
               1.Rumprogrammet har til formål at sikre investeringskontinuitet i EU's rumaktiviteter, tilskynde til videnskabelige og tekniske fremskridt og støtte den europæiske rumindustris konkurrenceevne og innovationskapacitet. Det samler den eksisterende infrastruktur og sikrer kontinuitet og udvikling af EU's globale satellitnavigationssystem (Galileo), den europæiske geostationære navigations-overlay-tjeneste (EGNOS) samt EU's gratis og åbent tilgængelige jordobservationsprogram (Copernicus). For det andet har det også til formål at udvikle nye sikkerhedskomponenter, f.eks. kendskab til situationen i rummet (SSA), som omfatter en delkomponent til overvågning og sporing i rummet (SST) og den nye statslige satellitkommunikationstjeneste (GOVSATCOM) for EU og medlemsstaternes myndigheder. For det tredje fremmer det en stærk og innovativ rumindustri, f.eks. ved at nystartede virksomheder og små og mellemstore virksomheder (SMV'er) inden for rumsektoren får bedre adgang til risikovillig kapital ved at lette adgangen til test- og forarbejdningsfaciliteter eller fremme certificering og standardisering. For det fjerde sigter det mod at bevare EU's selvstændige adgang til rummet, f.eks. ved at samle EU's efterspørgsel efter opsendelsestjenester og investeringer i innovativ teknologi, såsom genanvendelige løfteraketter.
            
            
               2.Horisont Europa er Unionens centrale finansieringsprogram for forskning og innovation, og det støtter bl.a. aktioner, der er af afgørende betydning for sikkerheden eller den offentlige orden i Unionen. Ved gennemførelsen af Horisont Europa kan Unionen indgå visse juridisk definerede former for offentlig-private og offentlig-offentlige partnerskaber. Selv om disse partnerskaber er i overensstemmelse med målene for og velsagtens omfattet af Horisont Europa, er disse partnerskaber selvstændige og omfattende instrumenter med et individuelt retsgrundlag i primær ret, dvs. artikel 185 og 187 i TEUF. Det skal præciseres, at partnerskaber i form af Unionens deltagelse i programmer, der iværksættes af flere medlemsstater, instrumenter såsom fællesforetagender eller organer som f.eks. Det Europæiske Teknologiske Institut udtrykkeligt bør nævnes.
            
            
               3.Euratoms forsknings- og uddannelsesprogram 2021-2025 støtter forsknings- og uddannelsesaktiviteter på det nukleare område med særlig vægt på nuklear sikkerhed, sikring, håndtering af radioaktivt affald og brugt brændsel, strålingsbeskyttelse og fusionsenergi. Det sigter også mod forbedringer inden for uddannelse og adgang til forskningsinfrastrukturer. Desuden støtter det mobiliteten for forskere på det nukleare område inden for rammerne af Marie Skłodowska-Curie-aktiviteterne under Horisont Europa (MSCA). Programmet anvender de samme instrumenter og regler for deltagelse som Horisont Europa. Det er begrænset til 5 år og forlænges i 2025 med 2 år for at falde i tråd med den flerårige finansielle ramme for 2021-2027.
            
            
               4.Connecting Europe-faciliteten finansierer centrale projekter inden for transport, digitalisering og energi. Målet er at fremskynde investeringerne i transeuropæiske net og mobilisere finansiering fra både den offentlige og den private sektor, samtidig med at retssikkerheden øges, og princippet om teknologineutralitet respekteres. På transportområdet fremmer den sammenkoblede og multimodale net for at udvikle og modernisere jernbaneinfrastruktur, vejinfrastruktur, infrastruktur for indre vandveje og maritim infrastruktur samt sikker mobilitet. Den sikrer også, at når infrastrukturen tilpasses for at forbedre den militære mobilitet inden for EU, er den kompatibel med reglerne om dobbelt anvendelse, der opfylder både civile og militære behov. I energisektoren er det programmets mål at bidrage til yderligere integration af det europæiske energimarked, forbedring af energinettenes interoperabilitet på tværs af grænser og sektorer, fremme af dekarbonisering og sikring af forsyningssikkerheden. Der er også midler til rådighed til grænseoverskridende projekter inden for produktion af vedvarende energi. På området digital konnektivitet afspejler programmets anvendelsesområde, at den digitale omstilling af økonomien og samfundet som helhed afhænger af universel adgang til pålidelige og prismæssigt overkommelige net med høj og meget høj kapacitet. For at komme i betragtning til støtte skal et projekt bidrage til det digitale indre marked og EU's konnektivitetsmål. 
            
            
               5.Programmet for et digitalt Europa er EU's første finansielle instrument, der fokuserer på at bringe digital teknologi ud til virksomheder og borgere. Det yder finansiering til projekter på fem vigtige områder: supercomputere, kunstig intelligens, cybersikkerhed, højtudviklede IT-færdigheder og sikring af udbredt anvendelse af digitale teknologier i økonomien og samfundet. Programmet finjusteres for at udfylde hullet mellem forskningen i digitale teknologier og deres udbredelse og for at bringe resultaterne af forskningen ud på markedet – til gavn for Europas borgere og virksomheder, navnlig de små og mellemstore virksomheder. Investeringerne under programmet for et digitalt Europa støtter EU's dobbelte mål om den grønne og den digitale omstilling og styrker EU's modstandsdygtighed, åbne strategiske autonomi og digitale suverænitet. Det supplerer andre EU-programmer, såsom Horisont Europa-programmet for forskning og innovation og Connecting Europe-faciliteten for digital infrastruktur. 
            
            
               6.Den Europæiske Forsvarsfond har til formål at styrke konkurrence- og innovationsevnen for det europæiske forsvars teknologiske og industrielle basis og dermed at bidrage til EU's sikkerhed og strategiske autonomi. Formålet er at udløse samarbejdsprogrammer og ved at støtte forskningssamarbejde og udviklingsaktiviteter tilvejebringe de nødvendige incitamenter til at fremme samarbejdet i enhver fase af den industrielle proces. Den følger op på to programmer, der allerede er nævnt i bilaget, nemlig den forberedende foranstaltning vedrørende forsvarsforskning og programmet for udvikling af den europæiske forsvarsindustri. Desuden vil der være tætte forbindelser mellem fonden og projekter, der gennemføres inden for rammerne af det permanente strukturerede samarbejde (PESCO) i form af en højere finansieringssats for støtteberettigede PESCO-projekter.
            
            
               7.EU4Health-programmet er et led i EU's reaktion på covid-19-pandemien, som har haft stor indvirkning på sundhedspersonale, patienter og sundhedssystemer i EU. Det er EU's største sundhedsprogram nogensinde og har til formål at gøre sundhedssystemerne mere modstandsdygtige over for grænseoverskridende sundhedstrusler, som f.eks. covid-19, og forbedre krisestyringskapaciteten og give et bedre beredskab over for pandemier ved at forbedre tilgængeligheden af og adgangen til samt prisoverkommeligheden af lægemidler, medicinsk udstyr samt kriserelevante produkter i Unionen, støtte innovation og fremme digital omstilling.
            
            
               2.HØRINGER FORUD FOR RETSAKTENS VEDTAGELSE
            
            
               I overensstemmelse med punkt 4 i den fælles forståelse vedrørende delegerede retsakter mellem Europa-Parlamentet, Rådet og Europa-Kommissionen er der gennemført relevante og gennemsigtige høringer, herunder på ekspertniveau, om nærværende delegerede retsakt. Ekspertgruppen vedrørende screening af udenlandske direkte investeringer i Den Europæiske Union blev hørt.
            
            
               3.JURIDISKE ASPEKTER AF DEN DELEGEREDE RETSAKT
            
            
               Ved forordningens artikel 8, stk. 3, tillægges Kommissionen beføjelse til at vedtage delegerede retsakter med henblik på at ændre listen over projekter og programmer af interesse for Unionen.
            
            
               Følgende projekter og programmer bør tilføjes til forordningens bilag:
            
         
         
            
               –Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr. 912/2010, (EU) nr. 1285/2013 og (EU) nr. 377/2014 og afgørelse nr. 541/2014/EU
            
            
               –Europa-Parlamentets og Rådets forordning (EU) 2021/695 af 28. april 2021 om oprettelse af Horisont Europa — rammeprogrammet for forskning og innovation — og om reglerne for deltagelse og formidling og om ophævelse af forordning (EU) nr. 1290/2013 og (EU) nr. 1291/2013
            
            
               –Rådets forordning (Euratom) 2021/765 af 10. maj 2021 om oprettelse af Det Europæiske Atomenergifællesskabs forsknings- og uddannelsesprogram for perioden 2021-2025, som komplementerer Horisont Europa — rammeprogrammet for forskning og innovation og om ophævelse af forordning (Euratom) 2018/1563
            
            
               –Europa-Parlamentets og Rådets forordning (EU) 2021/1153 af 7. juli 2021 om oprettelse af Connecting Europe-faciliteten og om ophævelse af forordning (EU) nr. 1316/2013 og (EU) nr. 283/2014.
            
            
               –Europa-Parlamentets og Rådets forordning (EU) 2021/694 af 29. april 2021 om programmet for et digitalt Europa og om ophævelse af afgørelse (EU) 2015/2240
            
            
               –Europa-Parlamentets og Rådets forordning (EU) 2021/697 af 29. april 2021 om oprettelse af Den Europæiske Forsvarsfond og om ophævelse af forordning (EU) 2018/1092
            
            
               –Europa-Parlamentets og Rådets forordning (EU) 2021/522 af 24. marts 2021 om oprettelse af et EU-handlingsprogram for sundhed ("EU4Health-programmet") for perioden 2021-2027 og om ophævelse af forordning (EU) nr. 282/2014.
            
            
               KOMMISSIONENS DELEGEREDE FORORDNING (EU) …/…
            
            
               af 29.9.2021
            
            
               om ændring af bilaget til Europa-Parlamentets og Rådets forordning (EU) 2019/452 om et regelsæt for screening af udenlandske direkte investeringer i Unionen
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               Under henvisning til Europa-Parlamentets og Rådets forordning (EU) 2019/452 af 19. marts 2019 om et regelsæt for screening af udenlandske direkte investeringer i Unionen
                  4
               , særlig artikel 8, stk. 4, og 
            
            
               ud fra følgende betragtninger:
            
            
               (1)I henhold til artikel 8, stk. 3, i forordning (EU) 2019/452 skal projekter eller programmer af interesse for Unionen omfatte de projekter og programmer, som involverer et betydeligt beløb eller en betydelig andel af EU-finansiering, eller som er omfattet af EU-ret om kritisk infrastruktur, kritiske teknologier eller kritiske råvarer, der har afgørende betydning for sikkerheden eller den offentlige orden. 
            
            
               (2)Listen over projekter eller programmer af interesse for Unionen, der er omhandlet i artikel 8, stk. 3, i forordning (EU) 2019/452, er anført i bilaget til nævnte forordning.
            
            
               (3)Kommissionen har identificeret en række andre projekter og programmer, som kan optages på listen i bilaget til forordning (EU) 2019/452. 
            
            
               (4)Rumprogrammet
                  5
                har til formål at sikre investeringskontinuitet i Unionens rumaktiviteter, tilskynde til videnskabelige og tekniske fremskridt og støtte EU's rumindustris konkurrenceevne og innovationskapacitet. Det samler den eksisterende infrastruktur og sikrer kontinuitet og udvikling af EU's globale satellitnavigationssystem (Galileo), den europæiske geostationære navigations-overlay-tjeneste (EGNOS) samt Unionens gratis og åbent tilgængelige jordobservationsprogram (Copernicus). Det har også til formål at udvikle nye sikkerhedskomponenter, f.eks. kendskab til situationen i rummet (SSA), som omfatter en delkomponent til overvågning og sporing i rummet (SST) og den nye statslige satellitkommunikationstjeneste for Unionens og medlemsstaternes myndigheder. Det fremmer en stærk og innovativ rumindustri og sigter mod at bevare Unionens selvstændige adgang til rummet.
            
            
               (5)Horisont Europa
                  6
                er Unionens centrale finansieringsprogram for forskning og innovation, og det støtter bl.a. aktioner, der er af afgørende betydning for sikkerheden eller den offentlige orden i Unionen. 
            
            
               (6)Euratoms forsknings- og uddannelsesprogram 2021-2025
                  7
                støtter forsknings- og uddannelsesaktiviteter på det nukleare område med særlig vægt på nuklear sikkerhed, sikring, håndtering af radioaktivt affald og brugt brændsel, strålingsbeskyttelse og fusionsenergi. Det sigter også mod forbedringer inden for uddannelse og adgang til forskningsinfrastrukturer. 
            
         
         
            
               (7)Connecting Europe-faciliteten
                  8
                finansierer centrale projekter inden for transport, digitalisering og energi. Dens aktioner kan yde finansiering til kritisk infrastruktur, hvad enten den er fysisk eller virtuel, og kritiske teknologier.
            
            
               (8)Programmet for et digitalt Europa
                  9
                er Unionens første finansielle instrument, der fokuserer på at bringe digital teknologi ud til virksomheder og borgere. Det yder finansiering til projekter på områder, der kan forekomme kritiske for sikkerheden eller den offentlige orden i Unionen, såsom supercomputere, kunstig intelligens, cybersikkerhed og højtudviklede IT-færdigheder. 
            
            
               (9)Den Europæiske Forsvarsfond
                  10
                er tænkt som et instrument til at styrke konkurrence- og innovationsevnen for Unionens forsvars teknologiske og industrielle basis og dermed at bidrage til Unionens sikkerhed og strategiske autonomi. 
            
            
               (10)EU4Health-programmet
                  11
                er et led i Unionens reaktion på covid-19-pandemien, og det spiller derfor en vigtig rolle med hensyn til at sikre den offentlige orden gennem folkesundheden. Det har til formål at gøre sundhedssystemerne mere modstandsdygtige over for grænseoverskridende sundhedstrusler, som f.eks. covid-19, og forbedre krisestyringskapaciteten og give et bedre beredskab over for pandemier ved at forbedre tilgængeligheden af og adgangen til samt prisoverkommeligheden af lægemidler, medicinsk udstyr samt kriserelevante produkter i Unionen, støtte innovation og fremme digital omstilling.
            
            
               (11)Forordning (EU) 2019/452 bør derfor ændres —
            
            
               VEDTAGET DENNE FORORDNING:
            
            
               Artikel 1
            
            
               Bilaget til forordning (EU) 2019/452 erstattes af teksten i bilaget til nærværende forordning. 
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 29.9.2021.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 79I af 21.3.2019, s. 1.
               
               
                  
                     (2)
                  
                        Kommissionens delegerede forordning (EU) 2020/1298 af 13. juli 2020 om ændring af bilaget til Europa-Parlamentets og Rådets forordning (EU) 2019/452 om et regelsæt for screening af udenlandske direkte investeringer i Unionen (EUT L 304 af 18.9.2020, s. 1).
               
               
                  
                     (3)
                  
                        Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027 (EUT L 433 I af 22.12.2020, s. 11).
               
               
                  
                     (4)
                  
                        EUT L 79I af 21.3.2019, s. 1.
               
               
                  
                     (5)
                  
                        Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr. 912/2010, (EU) nr. 1285/2013 og (EU) nr. 377/2014 og afgørelse nr. 541/2014/EU (EUT L 170 af 12.5.2021, s. 69).
               
               
                  
                     (6)
                  
                        Europa-Parlamentets og Rådets forordning (EU) 2021/695 af 28. april 2021 om oprettelse af Horisont Europa — rammeprogrammet for forskning og innovation og om reglerne for deltagelse og formidling og om ophævelse af forordning (EU) nr. 1290/2013 og (EU) nr. 1291/2013 (EUT L 170 af 12.5.2021, s. 1).
               
               
                  
                     (7)
                  
                        Rådets forordning (Euratom) 2021/765 af 10. maj 2021 om oprettelse af Det Europæiske Atomenergifællesskabs forsknings- og uddannelsesprogram for perioden 2021-2025, som komplementerer Horisont Europa — rammeprogrammet for forskning og innovation og om ophævelse af forordning (Euratom) 2018/1563 (EUT L 167 I af 12.5.2021, s. 81).
               
               
                  
                     (8)
                  
                        Europa-Parlamentets og Rådets forordning (EU) 2021/1153 af 7. juli 2021 om oprettelse af Connecting Europe-faciliteten og om ophævelse af forordning (EU) nr. 1316/2013 og (EU) nr. 283/2014 (EUT L 249 af 14.7.2021, s. 38).
               
               
                  
                     (9)
                  
                        Europa-Parlamentets og Rådets forordning (EU) 2021/694 af 29. april 2021 om programmet for et digitalt Europa og om ophævelse af afgørelse (EU) 2015/2240 (EUT L 166 af 11.5.2021, s. 1).
               
               
                  
                     (10)
                  
                        Europa-Parlamentets og Rådets forordning (EU) 2021/697 af 29. april 2021 om oprettelse af Den Europæiske Forsvarsfond og om ophævelse af forordning (EU) 2018/1092 (EUT L 170 af 12.5.2021, s. 149).
               
               
                  
                     (11)
                  
                        Europa-Parlamentets og Rådets forordning (EU) 2021/522 af 24. marts 2021 om oprettelse af et EU-handlingsprogram for sundhed ("EU4Health-programmet") for perioden 2021-2027 og om ophævelse af forordning (EU) nr. 282/2014 (EUT L 107 af 26.3.2021, s. 1).
               
            
      
    ---documentbreak--- 
      
         
         
            
               BILAG 
            
            
               "BILAG
            
            
               Liste over projekter og programmer af interesse for Unionen, jf. artikel 8, stk. 3
            
            
               1.De europæiske GNSS-programmer (Galileo og EGNOS)
                  1
               :
            
            
               Europa-Parlamentets og Rådets forordning (EU) nr. 1285/2013 af 11. december 2013 om etablering og drift af de europæiske satellitbaserede navigationssystemer og om ophævelse af Rådets forordning (EF) nr. 876/2002 og Europa-Parlamentets og Rådets forordning (EF) nr. 683/2008 (EUT L 347 af 20.12.2013, s. 1).
            
            
               2.Copernicus
                  2
               :
            
            
               Europa-Parlamentets og Rådets forordning (EU) nr. 377/2014 af 3. april 2014 om oprettelse af Copernicusprogrammet og om ophævelse af forordning (EU) nr. 911/2010 (EUT L 122 af 24.4.2014, s. 44).
            
            
               3.Forberedende foranstaltning vedrørende forberedelse af det nye EU GOVSATCOM-program:
            
            
               Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse 541/2014/EU og om ophævelse af forordning (EU, Euratom) nr. 966/2012, særlig artikel 58, stk. 2, litra b) (
               
                  EUT L 193 af 30.7.2018, s. 1
               
               ). 
            
            
               4.Rumprogrammet:
            
            
               Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr. 912/2010, (EU) nr. 1285/2013 og (EU) nr. 377/2014 og afgørelse nr. 541/2014/EU (EUT L 170 af 12.5.2021, s. 69).
            
            
               5.Horisont 2020, herunder forsknings- og udviklingsprogrammer i henhold til artikel 185 i TEUF og fællesforetagender eller enhver anden struktur, der er oprettet i henhold til artikel 187 i TEUF:
            
            
               Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 – rammeprogram for forskning og innovation (2014-2020) og om ophævelse af beslutning 1982/2006/EF (EUT L 347 af 20.12.2013, s. 104), herunder de deri indeholdte foranstaltninger vedrørende centrale støtteteknologier såsom kunstig intelligens, robotteknologi, halvledere og cybersikkerhed.
            
            
               6.Horisont Europa, herunder forsknings- og udviklingsprogrammer i henhold til artikel 185 i TEUF og fællesforetagender eller enhver anden struktur, der er oprettet i henhold til artikel 187 i TEUF:
            
            
               Europa-Parlamentets og Rådets forordning (EU) 2021/695 af 28. april 2021 om oprettelse af Horisont Europa — rammeprogrammet for forskning og innovation og om reglerne for deltagelse og formidling og om ophævelse af forordning (EU) nr. 1290/2013 og (EU) nr. 1291/2013 (EUT L 170 af 12.5.2021, s. 1).
            
            
               7.Euratoms program for forskning og uddannelse (2021-2025):
            
            
               Rådets forordning (Euratom) 2021/765 af 10. maj 2021 om oprettelse af Det Europæiske Atomenergifællesskabs forsknings- og uddannelsesprogram for perioden 2021-2025, som komplementerer Horisont Europa — rammeprogrammet for forskning og innovation og om ophævelse af forordning (Euratom) 2018/1563 (EUT L 167 I af 12.5.2021, s. 81).
            
            
               8.Transeuropæisk transportnet (TEN-T):
            
            
               Europa-Parlamentets og Rådets forordning (EU) nr. 1315/2013 af 11. december 2013 om Unionens retningslinjer for udvikling af det transeuropæiske transportnet og om ophævelse af afgørelse nr. 661/2010/EU (EUT L 348 af 20.12.2013, s. 1).
            
         
         
            
               9.Transeuropæisk energinet (TEN-E):
            
            
               Europa-Parlamentets og Rådets forordning (EU) nr. 347/2013 af 17. april 2013 om retningslinjer for den transeuropæiske energiinfrastruktur og om ophævelse af beslutning nr. 1364/2006/EF og ændring af forordning (EF) nr. 713/2009, (EF) nr. 714/2009 og (EF) nr. 715/2009 (EUT L 115 af 25.4.2013, s. 39).
            
            
               10.Transeuropæisk telenet
                  3
               :
            
            
               Europa-Parlamentets og Rådets forordning (EU) nr. 283/2014 af 11. marts 2014 om retningslinjer for transeuropæiske net inden for telekommunikationsinfrastruktur og om ophævelse af beslutning nr. 1336/97/EF (EUT L 86 af 21.3.2014, s. 14).
            
            
               11.Connecting Europe-faciliteten:
            
            
               Europa-Parlamentets og Rådets forordning (EU) 2021/1153 af 7. juli 2021 om oprettelse af Connecting Europe-faciliteten og om ophævelse af forordning (EU) nr. 1316/2013 og (EU) nr. 283/2014 (EUT L 249 af 14.7.2021, s. 38).
            
            
               12.Programmet for et digitalt Europa:
            
            
               Europa-Parlamentets og Rådets forordning (EU) 2021/694 af 29. april 2021 om programmet for et digitalt Europa og om ophævelse af afgørelse (EU) 2015/2240 (EUT L 166 af 11.5.2021, s. 1).
            
            
               13.Programmet for udvikling af den europæiske forsvarsindustri:
            
            
               Europa-Parlamentets og Rådets forordning (EU) 2018/1092 af 18. juli 2018 om oprettelse af programmet for udvikling af den europæiske forsvarsindustri med henblik på at støtte konkurrenceevnen og innovationskapaciteten i Unionens forsvarsindustri (EUT L 200 af 7.8.2018, s. 30).
            
            
               14.Forberedende foranstaltning vedrørende forsvarsforskning:
            
            
               Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse 541/2014/EU og om ophævelse af forordning (EU, Euratom) nr. 966/20121, særlig artikel 58, stk. 2, litra b) (EUT L 193 af 30.7.2018, s. 1).
            
            
               15.Den Europæiske Forsvarsfond:
            
            
               Europa-Parlamentets og Rådets forordning (EU) 2021/697 af 29. april 2021 om oprettelse af Den Europæiske Forsvarsfond og om ophævelse af forordning (EU) 2018/1092 (EUT L 170 af 12.5.2021, s. 149).
            
            
               16.Permanent struktureret samarbejde (PESCO):
            
            
               Rådets afgørelse (FUSP) 2018/340 af 6. marts 2018 om opstilling af listen over projekter, der skal udvikles under PESCO (EUT L 65 af 8.3.2018, s. 24).
            
            
               Rådets afgørelse (FUSP) 2018/1797 af 19. november 2018 om ændring og ajourføring af afgørelse (FUSP) 2018/340 om opstilling af listen over projekter, der skal udvikles under PESCO (EUT L 294 af 21.11.2018, s. 18).
            
            
               Rådets afgørelse (FUSP) 2019/1909 af 12. november 2019 om ændring og ajourføring af afgørelse (FUSP) 2018/340 om opstilling af listen over projekter, der skal udvikles under PESCO (EUT L 293 af 14.11.2019, s. 113).
            
            
               17.Europæisk fællesforetagende for ITER:
            
            
               Rådets beslutning 2007/198/Euratom af 27. marts 2007 om oprettelse af et europæisk fællesforetagende for ITER og fusionsenergiudvikling og om tilståelse af fordele til det (EUT L 90 af 30.3.2007, s. 58).
            
         
         
            
               18.EU4Health-programmet:
            
            
               Europa-Parlamentets og Rådets forordning (EU) 2021/522 af 24. marts 2021 om oprettelse af et EU-handlingsprogram for sundhed ("EU4Health-programmet") for perioden 2021-2027 og om ophævelse af forordning (EU) nr. 282/2014 (EUT L 107 af 26.3.2021, s. 1).
            
         
         
            
                  
                     (1)
                  
                        Forordning (EU) nr. 1285/2013 bibeholdes i dette bilag med henblik på artikel 110, stk. 1, i forordning (EU) 2021/696. 
               
               
                  
                     (2)
                  
                        Forordning (EU) nr. 377/2014 bibeholdes i dette bilag med henblik på artikel 110, stk. 1, i forordning (EU) 2021/696.
               
               
                  
                     (3)
                  
                        Forordning (EU) nr. 283/2014 bibeholdes i dette bilag med henblik på artikel 27, stk. 2, i forordning (EU) 2021/1153 om oprettelse af Connecting Europe-faciliteten og om ophævelse af forordning (EU) nr. 1316/2013 og (EU) nr. 283/2014.